המכללה לביטחון לאומי

מחזור מ"ד 2016-2017



סיור אקדמי בטל"מ בגליל העליון

כ'-כ"א בטבת תשע"ז

18-19 לינואר 2017

מוביל אקדמי: פרופ' יוסי בן ארצי

מדריך אחראי: חיים וקסמן

צוות מוביל – צוות 2

**סיור בטל"מ -הגליל העליון**

**מטרות הסיור**

1. חשיפה, למידה וחיכוך עם אתגרי הביטחון הלאומי בגליל העליון.
2. פיתוח שיח בקורתי אודות הנלמד ביחס לתאוריה ולמעשה.

**מאפיינים מרכזיים בסיור וסוגיות לדיון:**

1. צורות ההתיישבות המגוונות באותו מרחב, הרציונאל להקמתם והמתחים ביניהם - מועצות אזוריות קיבוצים, מושבים, מועצות מקומיות, מושבות ועיריות. רעיון המצפים וסמיכותם לכפרים ערביים, ערים מעורבות.
2. המחוז הצפוני כפריפריה בעל אוכלוסייה "מזדקנת" והדרכים למשוך אוכלוסייה צעירה ממרכזי ערים לפריפריה.
3. אוכלוסיית המעוטים כמרכיב מרכזי מכלל האוכלוסייה במחוז הצפוני.
4. אירועי אוקטובר 2000 כאירוע מכונן בקרב האוכלוסייה הערבית והיהודית במחוז הצפוני, בדגש על חבל משגב.
5. מרחב כפרי המהווה 80% משטח המחוז הצפוני.
6. סמיכות יישובים לגבול קו עימות.
7. משק המים.

**השיטה**

1. לקראת הסיור יערך יום עיון מכין שיעסוק בנושאים הבאים:
   1. שיעסוק בגליל העליון בהיבטי רקע היסטורי והמאפיינים המרכזיים בתחום ההתיישבות.
   2. הצגת האתגרים האסטרטגיים בשגרה ובחירום מנק' ראות של המשטרה.
   3. ארועי אוקטובר, מסקנות ועדת אור ומתחים בין דרג מדיני וגורמי אכיפת החוק.
   4. הצגת אתגרי משק המים במדינת ישראל.
2. במסגרת הסיור נבקר באתרים אשר יציגו את האתגרים השונים בתחומי חברה, כלכלה, ביטחון וממשק עם גורם בינלאומי.
3. הסיור יכלול הרצאות, פאנל, ושיח פרונטאלי עם נציגי רשויות מקומיות ועיריות ישראליות וערביות.

**לו"ז סיור גליל עליון**

**היום הראשון (יום רביעי - 18/1)**

06:00-06:30 – התכנסות במב"ל כולל כיבוד קל בקפיטריה

06:30-08:00 – נסיעה לאתר ההנצחה החייל הבדואי

08:00-08:30 – א.ב נטופה

08:30-09:00 – מורשת המגזר הבדואי

09:10-10:30 – הצגת המגזר הבדואי בגליל- אמיר מזאריב

נסיעה לאתר אשכול

10:45-12:00 – הרצאה באתר אשכול + סיור

12:00-12:40 – א.צ בסיס משמר הגבול נטופה

12:40-13:10נסיעה להר אחים

13:10-13:50 תצפית וסקירה גאוגרפית הר אחים

נסיעה למועצה אזורית משגב

14:00-15:00 – פאנל ראשי מועצות במשגב

15:00-15:40 נסיעה למחווה אלון

15:40-17:00- פאנל מפקדים + הצגת היבטים צבא חברה במחווה אלון

17:10-18:00- סקירה על הדרוזים

18:00-18:50 נסיעה למלון

18:50-19:20 התארגנות בחדרים

19:30-20:15 א.ע

20:15 –פעילות חברתית

**יום הסיור השני (יום חמישי – 19/1)**

07:00-07:45 –א.ב

07:45-07:55 – נסיעה לתפן

07:50-09:00 –סיור בפאר התעשייה תפן

09:00-09:15 –נסיעה לפקיעין

09:15-10:30 סקירה וסיור בבקיעין

10:30-11:00 – נסיעה לאוג 91

11:00-12:30 סקירה + תצפית מאוג 91

12:30-13:30 א.צ אוגדה

13:30-13:50 נסיעה לראש הנקרה

14:00-14:40 – סקירה נציג U.N

14:50-15:30 סקירה נציג חיל הים הגבול הימי

סיום

­­­

ראש הנקרה

להשלים מפה רלוונטית של הסיור בהנחה שרוצים...

צריך להעביר לי אותה

18/1

לינה


19/1

הגליל העליון – רקע גאוגרפי ומאפיינים

הגליל העליון הינו חבל ארץ בצפונה של מדינת ישראל, אשר מהווה יחידת המשנה הצפונית של הגליל. הוא מופרד מהגליל התחתון על ידי בקעת בית הכרם, ההרים בו גבוהים יותר והעמקים צרים ועמוקים. הפסגה הגבוהה ביותר בגליל העליון היא הר מירון המתנשא לגובה של 1204 מ' מעל פני הים. הגליל העליון משתרע על פני כ- 800 קמ"ר.

את הגליל העליון נהוג לחלק לשלוש יחידות גאוגרפיות - **הגליל העליון המערבי** - המתנשא לגובה של כ-800 מטר מעל פני הים, ונופו רמתי מחורץ בנחלים עמוקים וצרים, ובו נכללים למשל נחל בצת, נחל כזיב ונחל געתון. ממזרח לו - **מרום הגליל** - החלק המרכזי והגבוה ביותר של הגליל העליון הישראלי - גוש פקיעין וגוש מירון הכוללים את הפסגות הר מירון (1204 מ'), הר אדיר (1008 מ'), הר חירם (996 מ') מצפה הימים (734 מ') ופסגות נוספות. **הגליל העליון המזרחי** כולל את הרי נפתלי (ובהם רכס רמים ורמות נפתלי), והרי צפת ופסגותיו המתנשאות עד לגובה של כ-1000 מ' מעל פני הים. יש הרואים את האזור שבין גבול ישראל-לבנון לבין נהר הליטני כחלק מהגליל העליון, ומכנים אותו "הגליל הלבנוני", אולם כיום גישה זו אינה מקובלת בקרב הגאוגרפים. גבולו הצפוני של הגליל הוא קו העתק, המכונה העתק רום העובר בקו אלכסוני מאזור מטולה ועד בירות, דרך העיירה רום בלבנון.

היווצרות הגליל העליון: פעילותם של כוחות בפנים כדור הארץ, מתחת לקליפתו, ופעולות געשיות שלוו בהתפרצות לבה, עיצבו את פניו של הגליל העליון. סלעי גיר ודולומיט מצויים בו במערבו וסלעי בזלת במזרחו.



הידרוגרפיה:

1. הגליל העליון מהווה **קו פרשת מים** - התחלת נחלים לכיוון מערב וצפון מערב ונשפכים אל הים התיכון כמו נחל כזיב, בצת, געתון (שעובר בנהריה), חלזון ושעל, ונחלים שזורמים מזרחה לעבר נחל הירדן והכינרת לדוגמא - נחל עמוד, דישון וחצור. הנחלים שזורמים מערבה ארוכים יותר ובלי שיפועים ומפלים גדולים, בעוד שהנחלים שזורמים מזרחה קצרים אך כוללים שיפועים וזוויות חדות. חלק מהנחלים הם נחלי אכזב וחלק נחלי איתן (חלק מנחלי האכזב הופכים בקירבת הים התיכון לנחלי איתן בשל העובדה שליד הים מי התהום גבוהים יותר ויש נביעת מעיינות שמספקים מים לנחלים).

2. מעיינות ומי תהום - נוצרו מחילחול של מים בסלעי הגיר (אקוויפרים עמוקים).

מאפייני אוכלוסייה והתיישבות:

1. צפיפות אוכלוסייה נמוכה בשל קשיים פיסיים להתיישב - קושי לסלול כבישים וצירי תחבורה, קושי לבנות בתים, קושי לקיים חקלאות על ההרים, משום שהקרקע נסחפת אל מורדות ההרים ואל העמקים, ולכן בהרים עצמם אין קרקע חקלאית.
2. מעט יישובים עירוניים והמרחק בין היישובים גדול. יש יותר יישובים כפריים קטנים - יישובים קהילתיים. צפת נחשבת ל"בירת" הגליל ולעיר הגדולה ביותר בגליל העליון.
3. בעבר הגובה של ההרים וקשיי הנגישות אל הגליל סיפקו הגנה למיעוטים נרדפים, שמצאו בהרים מקלט והגנה ומיקום אסטרטגי - לדוגמא הדרוזים. ההרים נוצלו גם להתבצרות של קבוצות מיעוטים שהתנגדו לשלטון.
4. אחוז האוכלוסייה הלא יהודית גבוה מאחוז האוכלוסייה היהודית - בעיה של חוסר איזון דמוגרפי בין יהודים לבין לא יהודים. אחוז האוכלוסייה היהודית בגליל העליון הוא פחות מ 50%. האוכלוסייה הלא יהודית מתרבה מהר יותר, בשל הירידה בשיעורי התמותה שלה אבל שיעורי ילודה עדיין גבוהים מסיבות דת ומסורת. לכן הממשלה יזמה בשנות ה 70 את תוכנית "ייהוד הגליל".

היסטוריה התיישבותית בגליל:

1. בסוף המאה ה - 19 התקיימה רכישת קרקעות ע"י יהודים והוקמו מספר יישובים כפריים יהודיים בעיקר בשולי הגליל המזרחי - יסוד המעלה, מחניים, ראש פינה, משמר הירדן, איילת השחר.
2. מאורעות 1920-1919 צימצמו את היישוב היהודי בגליל. בשנות ה-30 נרכשו עשרות אלפי דונם של קרקעות בעמק החולה ובהרי נפתלי ונוצרו גושי התיישבות יהודיים.
3. עד סוף תקופת המנדט לא חדרה אוכלוסייה יהודית אל לב הגליל. עם הקמת מדינת ישראל, **ישבו בגליל בעיקר ערבים ודרוזים שעסקו בחקלאות למרגלות ההרים.**
4. גם לאחר הקמת המדינה היה להתיישבות היהודית בגליל קושי בשל הניסיון המועט בחקלאות הררית וחוסר התאמת החקלאות הממוכנת (מכונות) לתנאים טופוגרפיים הרריים.
5. משנת 1948 ניתן לציין ארבע תקופות עיקריות בהתיישבות הכפרית היהודית בגליל העליון:
6. בשנים 1956 – 1948 - הקמת מספר יישובים כפריים קטנים.
7. בשנים 1967 – 1956 - נוספו עוד מספר יישובים כפריים קטנים.
8. בשנים 1973 – 1967 - לא חלה תוספת של יישובים יהודיים בגליל, משום עיקר הפעילות ההתיישבותית הופנה אל רמת הגולן, שנכבשה בשנת 1967.
9. בשנות ה 80 – 70 - הקמת "מצפים" ו"כפרים תעשייתיים" - יישובים קהילתיים במסגרת תוכנית "ייהוד הגליל".

תוכנית "ייהוד הגליל"

לאחר מלחמת יום כיפור גברה המודעות של הממשלה לבעיית חוסר האיזון הדמוגרפי בין יהודים ולא יהודים בגליל. כתוצאה מכך החל מבצע לעידוד התיישבות יהודית בגליל, כחלק ממדיניות פיזור האוכלוסייה ממרכז הארץ אל הפריפריה (גליל ונגב).

מטרות התוכנית:

1. פיזור אוכלוסייה ממרכז הארץ ופיתוח הגליל - למשוך אל הגליל אוכלוסייה איכותית שתעלה את הרמה האנושית בגליל. הקמת היישובים תביא להתפתחות תשתיות, תחבורה, תעשייה ומקומות תעסוקה.
2. לשמור על אדמות המדינה ולמנוע את ההשתלטות הבלתי חוקית של אוכלוסייה לא יהודית עליהן לצורך בנייה או חקלאות.
3. למנוע רצף של יישובים לא יהודיים, מחשש שרצף התיישבות ערבית יגרום לניתוק של הגליל מיתר חלקי מדינת ישראל. כלומר רצון של המדינה ליצור רצף גיאוגרפי של יישובים יהודיים גם באזורים הרריים שקשה להתיישב בהם.

צורות היישוב שהוקמו במסגרת התוכנית:

1. **מצפים** - הוקמו כ 30 מצפים. מדובר על יישוב זמני, קטן למספר משפחות עם מבנים זמניים בעיקר קראוונים.
2. **יישובים קהילתיים שנקראים "כפר תעשייתי"** - יישוב קבע קטן שמשלב את תכונות העיר עם תכונות הכפר - חיי קהילה פעילים ומפלט מחיי העיר הלחוצים, שקט, בית פרטי, איכות חיים אבל לא עיסוק חקלאי.

אולם, מדיניות פיזור האוכלוסין **לא הצליחה** להגדיל באופן משמעותי את שיעור האוכלוסייה היהודית בגליל העליון מסיבות כלכליות, ריחוק מהמרכזים העירוניים, קשיים טופוגרפיים וקשיים נוספים.

**צורות התיישבות בגליל העליון ודוגמאות:**

1. ערים - צפת, קרית שמונה.
2. מצפים ויישובים קהילתיים יהודיים - כפר ורדים, ביריה, מצפה הילה.
3. מושבים וקיבוצים - שתולה, נטועה, אמירים, דלתון, קיבוץ סאסא.
4. כפרים ויישובים דרוזים - בית ג'ן, חורפיש, עין אל אסד.
5. כפרים צ'רקסיים - ריחניה .
6. כפרים נוצריים - ג'יש, פסוטה, ראמה.
7. כפרים ערביים – פקיעין.

**אוכלוסיה:**

העיר קריית שמונה מכונה "בירת הגליל העליון". מוקדי אוכלוסייה בולטים נוספים בגליל העליון הם כפר ורדים ומעלות תרשיחא. מרבית השטח בגליל העליון המזרחי מצוי בתחום המועצה האזורית הגליל העליון והמועצה האזורית מבואות החרמון. למרום הגליל מקבילה פחות או יותר המועצה האזורית מרום הגליל. מרבית החלק הצפוני של הגליל העליון המערבי מצוי בתחום המועצה האזורית מעלה יוסף, והחלק המערבי בתחום המועצה האזורית מטה אשר.

אוכלוסיית הגליל, מחוז הצפון, מנתה בשנת 2011 כ- 1,304,600 איש, ומהווה 16.6% מכלל אוכלוסיית מדינת ישראל.

**פעילויות כלכליות בגליל העליון:**

1. תיירות - נופים, שמורות טבע ופארקים, מערות, נחלים - אכסניות וצימרים, אירוח כפרי.
2. חקלאות - בעמקים ולמרגלות ההרים - דגש על גידול תפוחים - הזקוקים למים רבים ולטמפרטורות נמוכות בחורף וכן גידול זיתים. עיקר החקלאות מתבסססת על שימוש במדרגות חקלאיות ("טרסות").
3. תעשיות עתירות ידע:
4. מבוססות על כוח האדם האיכותי והמקצועי שהתיישב ביישובים הקהילתיים שהוקמו.
5. תעשיות שאינן מזיקות לסביבה ולטבע.
6. בתעשיות הייטק אין חשיבות לריחוק ממרכז הארץ בכל הקשור להובלה, משום שאין עיסוק עם חומרי גלם ומוצרים בעלי משקל ונפח גדול, אלא במערכות מידע ותקשורת במחשב או באינטרנט.

**מספר מפעלי התעשייה בגליל (נתוני הלמ"ס לשנת 2011)**

התעשייה הנה גורם משפיע מרכזי על פיתוח הגליל, ועל היצע התעסוקה בו.

בשנת 2011 פעלו בגליל 1652 מפעלים, אשר העסיקו 69,708 עובדים, זאת על פי פרסומי הלשכה המרכזית לסטטיסטיקה .

**רקע חברתי – גליל עליון**

מבחינה כלכלית חברתית סובל הגליל העליון מבעיות שמאפיינות אזורי פריפריה מרוחקים מהמרכז: מיעוט תעסוקה לעובדים בעלי השכלה אקדמית, הגירה שלילית של צעירים, תשתיות לא מספקות בתחום התעסוקתי והפיזי. קיים מחסור בצירי תנועה מרכזיים, בהם רכבת ושדה תעופה פעיל, שמאפשרים נגישות גבוהה למרכז הארץ.

כיום קיימים באזור שני שדות תעופה (בקיבוץ מחניים ובקריית שמונה), אשר לא פועלים באופן סדיר.

מועצה אזורית הגליל העליון ידועה כרשות מתקדמת מאוד בתחום החינוך, התרבות והתקשורת ונחשבת לרשות שמשקיעה הכי הרבה בישראל בתחום החינוך. בסקר שפרסמה הלשכה המרכזית לסטטיסטיקה נקבע כי היא הרשות שמשקיעה 12,500 שקלים בתלמיד לשנה. בעוד שהרשות שנמצאת במקום השני משקיעה 10,000 בתלמיד והממוצע הארצי עומד על כארבעת אלפים שקלים לתלמיד.

בתחום הבריאות: באזור הגליל העליון פועל בית החולים רבקה זיו בצפת. כן קיים חדר מיון קדמי בקריית שמונה.

**היסטוריה**

הגליל העליון הוא אזור הררי, ועל כן התנועה והמחיה בו קשה יותר מבשטחי הארץ האחרים. לאורך ההיסטוריה התקיימו בו שבטים קטנים והאוכלוסייה בו הייתה דלה. עם זאת, ניתן למצוא באזור שרידים ושלדים מתקופת האדם הקדמון (ממצאים ארכיאולוגים משנת 1925).

**הגליל בתנ"ך**

עם כיבוש ארץ ישראל בידי יהושע עלה הגליל בגורלם של 4 שבטים: במזרח- יששכר ונפתלי, במערב- זבולון ואשר. ברכותיו של יעקב אבינו לאשר ונפתלי מלמדות עד כמה הייתה נחלתם מבורכת- "מאשר שמנה לחמו והוא ייתן מעדני מלך", "נפתלי שבע רצון ומלא ברכת ה'". גם תיאורו של יוסף בן מתתיהו בספרו מלחמות היהודים מלמד על טובו של הגליל- "ארץ הגליל ארץ דשנה ואדמת מרעה, גם עצים שונים צומחים בה ועושר תנובת הארץ מושך גם את לב האנשים הרחוקים מאהבת עבודת האדמה כי כולה ארץ זרועה ופורייה בכל מקום" (מלחמות ב' וג').

בתקופת השופטים נתווסף בגליל שבט חמישי, שבט דן, שבניו נדדו משפלת החוף ובנו את עירם "דן" בצפון הגליל העליון. בגליל התקיימה מלחמת ברק בן אבינועם ודבורה הנביאה בסיסרא שר צבא יבין (שופטים ד' ה'). איילון הזבולוני היה שופט מהגליל (שם י"ב, י"א).

כשעלה דוד למלוכה הביאו שבטי הגליל מנחה למלך (דברי הימים א' י"ב מ') ומאנשיהם הצטרפו לצבאו. שלמה המלך מסר לחירם מלך צור 20 מערי הגליל, כנראה מנחלת אשר, תמורת עצי הארזים שקיבל לבניין בית המקדש.

הנביא יונה בן אמיתי היה מהגליל, שכן אמו מאשר ואביו מזבולון.

הגליל נכלל בממלכת ישראל לאחר שנפרדה מיהודה. מלחמות ישראל בארם התנהלו בדרך כלל בשטחי הגליל וממנו פלשו לארץ צבאות אשור ובבל. בימי בית שני הורחב המונח "גליל" וחל גם על הר הכרמל עמק יזרעאל ובקעת בית שאן.

**הגליל בתקופת המשנה:**

חלוקת הגליל לגליל עליון ותחתון מופיעה במשנה, שם מחולק הגליל לשלושה אזורים: "מכפר חנניה ולמעלן כל שאינו מגדל שיקמין- גליל העליון, ומכפר חנניה ולמטן כל שהוא מגדל שיקמין- גליל התחתון, ותחום טבריא- העמק .

יושבי הגליל היו בעיקרם חקלאים שעסקו בגידול תבואה זיתים וכרמים. שמן הגליל נודע לתהילה והיה מצוי בכמויות גדולות. בין הגליל ליהודה היו הבדלי מנהגים ואף מחלוקות הלכתיות (מועד קטן כ" ג א'). יושבי הגליל היו "אנשי מלחמה מנעוריהם מעולם לא שלט מורך לב באנשים ומעולם לא חסרה הארץ גברים יוצאים לקראת נשק", כפי שמעיד עליהם יוסף בן מתתיהו מפקד הגליל בזמן המרד ברומאים. הם מילאו תפקיד חשוב במרד והיו הראשונים שנלחמו ברומאים שפלשו לארץ ישראל מהצפון. סביב הערים הבצורות ציפורי יודפת וגוש חלב התנהלו קרבות מרים עד לנפילתן ונפילת שאר ערי הגליל.

**מרכזי התורה**

עם חורבן בית המקדש השני וחורבן ירושלים נמלטו יהודים רבים מיהודה והתיישבו בגליל שהפך להיות מרכז התורה. הסנהדרין גלתה בתחומו מאושא לשפרעם, לבית שערים לציפורי ולטבריא. מגדולי התנאים שישבו בגליל היו ר' יהושע בפקיעין, ר' יוסי בציפורי, ר' שמעון בר יוחאי ור' אלעזר בנו. מרבית קברי הנביאים התנאים והאמוראים המצויים בארץ ישראל פזורים ברחבי הגליל. בגליל ערך ר' יהודה הנשיא את המשנה, ר' יוחנן כינס שם את התלמוד הירושלמי ושם נתחברו עיקרם של ספרי המדרש. כן נודעה טבריא במדקדקים הגדולים ממשפחת בן אשר שחיו בה. בדורות מאוחרים יותר היה הגליל ובעיקר העיר צפת מרכז לתורה ולקבלה בזכותם של חכמים כר' יוסף קארו (הבית יוסף) מחבר השולחן ערוך וחכמי קבלה נוספים. בתקופות מאוחרות יותר התיישבו בגליל תלמידי הגר"א ותלמידי החתם סופר ועוד גאונים ורבנים גדולים שישבו בעיקר בשתי ערי הקודש- צפת וטבריה.

**הגליל, הנצרות והיהדות בארץ**

לאחר שהנצרות התפשטה בארץ ישראל הצטמצם הישוב היהודי בגליל. בתקופה הצלבנית פחת עוד יותר מספר היהודים אך במאה ה- 13, התפתח ישוב יהודי בעכו ובצפת. לאחר גרוש היהודים מספרד, הייתה צפת מרכז רוחני יהודי.

משנת 1777 ועד לפרוץ מלחמת העולם הראשונה ב-1914 התקיימה עלייה חסידית לערי הגליל העליון - טבריה וצפת, שהפכו עם הזמן לערים יהודיות ברובן.

בחוף הגליל, ובעיקר בעכו ובגליל התחתון עברו גיסותיו של נפוליאון בנסותו לכבוש את הארץ בשנת 1799. ההתיישבות החלוצית בגליל החלה בסוף המאה ה- 19. ב- 1882 נוסדה בגליל העליון ראש פינה המושבה היהודית הראשונה ואחריה יסוד המעלה ומושבות נוספות שחלקן נתמכו ע"י כספי הברון רוטשילד. בהמשך הוקמו תל חי וכפר גלעדי שננטשו ב-1920 לאחר מאורעות תל חי. בגליל פעלו ארגוני השמירה , בר- גיורא" ו"השומר".

בשנות ה- 70 וה- 80 גובשו תכניות התיישבות נוספות והוקמו ישובים ומצפים בהם מרכזי תעשייה ומרכזים קהילתיים. למרות מאמצי התיישבות  רבים נשאר מרכז הגליל מאוכלס ברוב ערבי ודרוזי והמאמצים לייהוד הגליל נמשכים גם היום.

|  |  |
| --- | --- |
| **אתר הנצחה ללוחם הבדואי** | |
| הבדואים (=שוכני המדבר) בישראל הם כ-200,000 ערבים מוסלמים, רובם חיים בנגב ומיעוטם ביישובים בגליל ובערים מעורבות. שיתוף הפעולה בין הבדואים לצה"ל החל במלחמת העצמאות, אז הצטרפו כמה עשרות לפלמ"ח לאחר שביקשו לעזור לכוחות ההגנה. מאז משרתים רבים מהם בצה"ל, כגששים וכלוחמים.  האתר, בין יישובי הבדואים בגליל התחתון, מנציח את מורשת הלוחם הבדואי ואת הלוחמים שנפלו בכל מערכות ישראל.  **תיאור האנדרטה**  אתר ההנצחה נמצא בשטח של גנים פורחים, עצים ושבילים, מסלעות ומדשאות. בין השבילים טנק ותותח שקניהם מופנים מעלה. בסמוך ממוקמת תצוגת המורשת הבדואית. אל האנדרטה באתר מוליכה דרך גבול, כולל מערכת הגדרות לטשטוש הציר: סמל לגששים הבדואים. בלב השטח, ברחבה מרוצפת אבני בזלת מנוסרות, ניצבים אחד אחרי השני שני קירות בטון, לקדמי צורה גלית ומשופעת והוא מתעגל כלפי פנים כשבלול ונראה כמט ליפול. לקירות מוצמדות לוחיות מתכת ועל כל אחת, באותיות שחורות, שם נופל בעברית ובערבית ומועד נפילתו. מעל לשמות נכתב: "מאֵלם האבן אקרא - זכור", ומימין לשמות מילות שיר: "ראי, אדמה, כי היינו בזבזנים עד מאד!/ פרחי פרחים בך טמנו רעננים ובהוד/ הא לך הטובים בבנינו, נוער טהר חלומות" (שאול טשרניחובסקי, ראי אדמה). לפני הקיר הקדמי של האנדרטה מונחים שני אריחים מאבן בזלת ועליהם סמלי המדינה וצה"ל, לצידם דגל ישראל ודגל יד לבנים. בין שני תרני הדגלים לפיד זיכרון. על סלע שיש שחור ומלוטש מימין לאנדרטה מופיעה כתובת בערבית לזכר הנופלים. באתר נמצא גם בית יד לבנים למגזר הבדואי. בתוך המבנה חדר זיכרון ובו תמונות הנופלים ופרטיהם, וכן אוגדן לכל נופל ובו דברים לזכרו.  באתר מונצחים 167 נופלים.  Bedouin Soldiers Memorial, Israel.jpg |  |

**מי הם הבדואים שבגליל?**

הבדואים בישראל מתגוררים אתה בשני אזורים עיקריים: בנגב ובגליל. מסיבות שונות גרו הבדואים בשני המקומות האלה למרות ההבדלים הגיאוגרפיים העצומים בין שניהם. הכפרים הבדואים משתרעים בגליל העליון כמו ערב אל-עראמשה ורוב הכפרים בגליל התחתון. הבדואים החלו להתיישב בגליל בכפרים שונים בלתי מתוכננים ולכן תהליך הבניה הספונטאני הקשה על התכנון אשר בוצע לאחר קום מדינת ישראל.

כיום חלק מן הכפרים הבדואים מוכר כיישוב קבע וחזק וחלק לא מוכר כיישוב קבע.

הבדואים השתלבו בגליל העליון, בגליל התחתון ובחלקים שונים בארץ בימי העות'מאניים ממגוון סיבות:

- חיפוש אחרי מרעה ומקורות מים.

- נקמת דם.

- סכסוך בין שבטים.

- בריחה מהשלטונות כדי לא לשלם מסים וכד'.

במאה ה- 19 החלו הבדואים לחדור לאזור הגבעות שבאזור נחל ציפור, בדרך כלל היו אלה אנשים שנאלצו לברוח ממקום מגוריהם מחשש נקמת דם, בשל מריבות וסכסוכים ואף בשל מחסור באדמת מרעה. הבדואים ניצלו את גבעות אלונים, ושפרעם ובהן מצאו מקלט עבורם ולעדריהם.

בזמן המנדט הבריטי, החלו הבריטים לקיים מפקד אוכלוסין, ובאמצעותו התבררו פרטים נוספים אודותם. על פי מפקד האוכלוסין של שנת 1951 היו בגליל 14 שבטים שמנו פחות מ- 100 נפשות לשבט. 20 שבטים שמנו פחות מ- 300 נפשט לשבט, 9 שבטים שמנו פחות מ- 600 נפשט לשבט, 4 שבטים שמנו יותר מ- 600 נפשט לשבט. השבט הגדול ביותר בגליל היה ערב אל-מואסי, שמנה בשנת 1931 כ- 1005 נפש.

הבדואים גרו באוהלים במקום התיישבותם, ומאוחר יותר בנו להם בתים "מפח" ובתי האבן היו מאוד מעטים.

הבדואים התפרנסו בעיקר מעדריהם אשר החזיקו, וכן מביזה ושוד, וקבלת דמי חסות. הם צברו כוח ולאט לאט הלו לשלט בשטח ניכר, שבו השתמשו למרעה ולמגורים. כך התרבו הבדואים ואף חדרו יותר ויותר לארץ ישראל, כל זה בזמן השלטון התורכי אשר נתן לבדואים אוטונומיה, יחסית לתושבים אחרים.

עם קום המדינה ולאחר מלחמת העצמאות, חלק מן הבדואים ברח מן הארץ לארצות ערב. שבטים רבים הצטרפו בבריחה הכללית של האוכלוסייה הערבית מהגליל.

שבטי הבדואים אשר נשארו התרכזו בעיקר בחמישה אזורים:

1. גבעות אלנעים-שפראם;

2. בקעת בית-נטופה;

3. בקעת סכנין (בעיקר סביב שטח אש תשע);

4. בין ביר אלמכסור ליודפת;

5. אזור חולה בין קדרים לבין קרית שמונה.

הבדואים באזורים האלה שמרו על יחסים עם האוכלוסייה היהודית ואלה סייעו לבדואים להשתקע בצורה מאוד מהירה.

בשנת 1949 מנו הבדואיים בצפון הארץ כ-6500 נפש. נכון לשנת 2004, התגוררו בצפון הארץ ובמרכזה כ-60,000 בדואים, המרוכזים בעיקר בגליל ובעמק יזרעאל ומשתייכים ל-75 שבטים שונים. עם הגידול הטבעי באוכלוסיה והעיבוד האינטנסיבי של הקרקעות חל אצל הבדואים של צפון הארץ מעבר מזורז להתיישבות קבע, כיום מדובר בכ-16 יישובי קבע. הממשלה תמכה בכך ובנתה יישובים קבועים במיוחד לבדואים עם קרקעות זולות ותשתית ציבוריות מפותחות - בתי-הספר, קופות-חולים וכו', כנ"ל גם תשתיות של מים, ביוב וחשמל.

המעבר מנדידה להתיישבות קבע נבע מכמה גורמים:

1) **מחסור בשטחי מרעה**- התרחבות ההתיישבות היהודית והערבית בגליל הביאה להפיכת כל שטחי המרעה לשטחים כלכליים, לשטחי התיישבות עירונית ולאזורי תעשייה. כמו כן השטחים בגליל הצטמצמו כתוצאה מהחלטות ממשלה והקמת ישובים.

2) **קרבה למוקדי תעשייה**- הקרבה הגיאוגרפית למוקדי תעשייה במפרץ חיפה ותנאי הטבע והאקלים בגליל מנעו את הצורך בנדידה עם העדרים למרחקים והאיצו את תהליך ההתיישבות ומציאת מקורות פרנסה חלופיים.

3) **מדיניות המשטר** למניעה ואכיפה של מעשי שוד והאצת תהליך ההתיישבות.

4) **עידוד התיישבות קבע** ביוזמת מדינת ישראל על מנת למנוע התרחבות של התיישבות ספונטנית ולא מוכרת. חלק מיישובי קבע זכו להקמת תשתיות ולהכרה מהמדינה.

5) **פיזור גיאוגרפי**- גודלה המצומצם של האוכלוסייה הבדואית בגליל והרכבה, הכולל יוצאי שבטים רבים, ואופן פיזורם, החלישו את כוחם הצבאי והפוליטי.

6) התיישבות הקבע אפשרה **נישואי תערובת ביניהם לבין הפלאחים** וגרמה להם לאמץ יותר ויותר היבטים של עבודת האדמה.

**אתר אשכול:**

בקרבת צומת המוביל נמצא אחד האתרים החשובים על תוואי המוביל הארצי – אתר אשכול. באתר אשכול הנמצא בבקעת בית נטופה, שני מאגרי מים ענקיים הקולטים את מי הכנרת ומפעל סינון מרכזי לסינון המים. כאן הם מטופלים בתהליכים שונים ומוכנסים לצינור המוביל הארצי הסגור המזרים את המים לכל חלקי הארץ.

חברת "מקורות" בחרה להקים באתר זה את מרכז המבקרים הראשי שלה ולספר על משק המים וניהולי על ידי חברת הוותיקה המלווה את המפעל הציוני משנת 1937 עד היום. החברה הוקמה בתחילה כדי לתת מענה ליישובי עמק יזרעאל שנקלעו למשבר עקב מצוקת המים. בשנת 1938 הקימה את המפעל המים הראשון שלה בשדות העמק וסיפקה את מי קידוחי כפר חסידים, יגור ואושה ליישובי העמק המרוחקים, עד שריד וגניגר. מאז ממשיכה "מקורות" לפתח את משק המים ולרשת את הארץ ברשת של קווים וצינורות.

**מה באתר:** במקום פועל מרכז מבקרים העוסק במשק המים, בעיותיו והפיתרונות ליציאה ממשבר המים. בין הנושאים: משאבי המים בארץ, הדרכים לטיפול ולהשבחת איכות המים והובלתם לכל חלקי הארץ, מיצג מים, אור וצליל, סרטוני המחשה, מודלים, משחק טריוויה על מפת ענק של ארץ ישראל, תצפית פנוראמית על הבקעה וסרט חווייתי באודיטוריום.



**הר אחים:**

תצפית נהדרת ב360 מעלות. ניתן לראות - הרי שגור, הר כמון וחילזון, הר נטופה, בקעת בית נטופה, הרי תרען, הרי יטבת המזרחיים, בקעת סכנין. הפסגה -קרחת יער חשופה לשמש. בצפן הפסגה מערת קבורה מלאה זבל יושבת על תצורת "דיר חנא" הקנומנית.סמ"ש ירוק ממזרח עולה במפותל מן הכביש לראש ההר. ממערב -עולה דרך לכל רכב לראש ההר.

ההר נקרא על שם האחים פיליפוס ונטירא שנודעו בגבורתם בזמן המרד הגדול וכך מספר יוסף בן מתתיהו "ואחריו הפליאו לעשות גבורה שני האחים נטירא ופיליפוס, אנשי כפר רומא,(חרבת רומה) גם הם ילידי הגליל, כי קפצו אל תוך הלגיון העשירי והתנפלו בעוצם יד ובזרוע נטויה על הרומאים, עד אשר נתקו את שורותיהם, ובכל מקום אשר פנו שמה הפיצו את כל האויבים מפניהם"



**מועצה אזורית משגב**

מועצה אזורית משגב נמצאת בלב הגליל, מזרחית לעכו ועמק זבולון ומערבית לשטח המועצה האזורית מרום הגליל, המועצה עוטפת את העיר כרמיאל, גובלת ברשויות ירכא, ג'וליס ומעלה יוסף. בצפונה, ובמועצה האזורית עמק יזרעאל בדרומה.

מועצת אזורית משגב מורכבת מ-35 יישובים, חלקם יישובים קהילתיים כפריים, קטנים בהיקף אוכלוסייה (פחות מ-1500 נפשות), חלקם קיבוצים 'מתחדשים' ו-6 מהם יישובים בדואיים. שטח השיפוט של המועצה הוא כ-180,000 דונם.

חידוש תנופת ההתיישבות במשגב החלה בסוף שנות ה-70 על מנת לענות על מספר צרכים לאומיים, בהם פריסת התיישבות יהודית בגליל, פיזור אוכלוסיית המדינה וקליטת עלייה.

המועצה נקראת על פי ציטוט מספר "תולדות מלחמת היהודים עם הרומאים" של יוסף בן מתתיהו בתיאורו את כיבוש יודפת (שהייתה ליישוב הראשון במועצה בעידן המודרני): "כי המקום הוא משגב חזק לפני הגליל"

**הדרוזים בישראל**

העדה הדרוזית בישראל מונה כ-130 אלף נפש (מהם 20 אלף ברמת הגולן), המהווים כ-1.7% מהאוכלוסייה במדינה. רוב האוכלוסייה היא כפרית ומרביתה מתגוררת במחוזות הצפון (70%) וחיפה (25%).

מספר גורמים השפיעו על התהוות **הזהות** הדרוזית:

1. כפי שנכתב במבוא, הדרוזים שמרו בקנאות על אמונתם ודתם, וחיו במקומות הרריים מרוחקים, כגון: בהרי צפון סוריה, לבנון והגליל, וכך בעצם שמרו על ייחודם הדתי יחד עם יחס סובלני לבני דתות אחרות. דבר זה תרם להתהוות זהות ייחודית לדרוזים.
2. המקור האתני של הדרוזים אינו ברור ומעורר מחלוקת בין החוקרים.
3. שפת הדרוזים היא ערבית עם דיאלקטים שונים; הדרוזים חיים במבנה חמולתי והפולקלור ומורשת התרבות שלהם הם מזרחים, בנוסף הושפעו מתרבויות שונות במדינות בהן חיו.

הדרוזים בישראל הצליחו לשמור על זהותם הייחודית בגלל השילוב של מנהיגות נבונה, מספרם המועט יחסית, מגוריהם באזורים מרוחקים וקרבתם למרכז המסורתי של הדרוזים בלבנון.

**פארק תעשייה תפן**

אזור התעשייה תפן ממוקם בחבל תפן אשר בגליל, וחלק מהמועצה המקומית תעשייתית מגדל תפן.

בתחומה של מועצה מקומית זו נמצאים רק מפעלי תעשייה. הפארק נמצא ב-6 קילומטר ממעלות תרשיחא וכ-17 קילומטר מכרמיאל.

הפארק הוקם במטרה ליצור בסיס תעסוקתי איכותי לתושבי האזור.

מגדל תפן מחויבת לסביבה הגלילית בה היא נמצאת ועל כן מקפידה לשמור על התקנים של איכות האוויר, הקרקע והמים.

באזור התעשייה שוכן גן תעשייה, חממה לתעשיינים ויזמים בראשית דרכם. גן התעשייה מאגד בשטחו מפעלי תעשייה קטנים, המצויים בשלבי הקמה ומאפשר להם לחסוך בהוצאות על ידי שכירות משותפת של שירותים.


בגן התעשייה תפן ממוקמים עשרות חברות ומפעלים. הפארק כולל 25,000 מ"ר של מבנים תעשייתיים הפרושים על שטח של 120 דונם. כ-30 חברות אשר החלו את דרכן בגן התעשייה כבר התרחבו ועברו לאזור התעשייה הצמוד.

מפעלים הנמצאים בשטח גן התעשייה הם סנדיסק ישראל ומפעל הסבונים של סבתא ג'מילה.

גן התעשייה בתפן הוא גן התעשייה הראשון, שבנה סטף ורטהיימר, אחריו נבנו גני תעשייה נוספים בתל חי, בעומר ובלבון.

ב-1982 יזם את הקמת גוש תפן ואזור התעשייה "תפן" בגליל המערבי. אל אזור התעשייה עבר מפעל "ישקר". בתוך אזור התעשייה הוקם גן תעשייה שמטרתו לסייע לפיתוח יוזמות יצרניות, בדגש על ייצור המיועד לייצוא. לצד המפעלים הוקמו בגן התעשייה מוזיאונים וניתן בו מקום רב לאומנות בכלל ולפיסול בפרט. על סמך מודל זה, שזכה לשם "מודל תפן", המשיך ורטהיימר בהקמת גני תעשייה בתל חי (1992), בעומר (1995), בלבון (1998), בדלתון (2006) ובנצרת (2014). בשנת 2005 הקים ורטהיימר גן תעשייה בגזבה שבטורקיה.

**עוצבת הגליל:**

עוצבת הגליל (אוגדה 91) היא אוגדה מרחבית בפיקוד הצפון בצבא ההגנה לישראל. מפקדת העוצבה שוכנת בבירנית. מפקד האוגדה הנוכחי הוא תת-אלוף אמיר ברעם, שמונה לתפקיד ביולי 2015.

העוצבה אחראית על כל גזרת לבנון, מראש הנקרה במערב ועד להר דב במזרח. העוצבה כוללת את "עוצבת ברעם" שהיא החטיבה המערבית (חטיבה מרחבית 300) ואת "עוצבת חירם" שהיא החטיבה המזרחית (חטיבה מרחבית 769). האוגדה הוקמה בעקבות מבצע ליטני ב-1978. היא לקחה חלק במלחמת לבנון בגזרה המערבית תחת פיקודו של יצחק מרדכי. כוחות האוגדה כבשו את הערים צור וצידון ואת מחנות הפליטים ראשדיה ועין אל-חילווה. כוחות האוגדה מילאו תפקיד חשוב במיגור חטיבת הקסטל של אש"ף, ובלחימה ובמצור על ביירות.

בזמן מלחמת לבנון השנייה פיקד על האוגדה תא"ל גל הירש. חטיפת החיילים אהוד גולדווסר ואלדד רגב, שהובילה לפרוץ המלחמה התרחשה בגזרה (המערבית) שהייתה באחריות האוגדה. במהלך המלחמה כבשה אוגדתו את אזור מרון א-ראס ובהמשך לחמה בבינת ג'בייל, כבשה את ג'בל עמל ופעלה באזור החוף (ראס ביאדה) דרומית לצור, באזור העיר תבנין, קרב עייתא א-שעב ומבצע שינוי כיוון 11.

בדצמבר 2012 זכתה האוגדה בפרס הרמטכ"ל ליחידות מצטיינות משום ש"ניכר ביחידה שהיוזמה ורוח המפקד בה מחלחלים עד אחרון החיילים ומשום כך חדוות העשייה ניכרת בכל הדרגים ובכל תחומי הפעילות. כמו כן נבנתה תפישה חדשה של התוכנית המבצעית, המאפשרת בדרך חדשנית ויצירתית העברת הידע והמידע בין היחידות האורגניות לבין היחידות אשר חוברות לאוגדה. בעקבות חיסכון והתייעלות הצליחה האוגדה להוסיף אימונים ליחידותיה."

**ראש הנקרה – ומעבר הגבול**

מעבר ראש הנקרה הוא מעבר הגבול היחיד בין ישראל ולבנון ומשמש בעיקר למעבר גורמי או"ם. סמוכה למעבר נקודת תצפית הפונה לכיוון דרום וניתן לראות ממנה את חופי עכו, נהריה והר הכרמל.

במעבר התקיימה עסקת חילופי גופות ב-2007, כאשר ישראל קיבלה את גופתו של גבריאל דוויט, ישראלי שטבע וגופתו נסחפה ללבנון.

ביולי 2008 התקיימה במעבר עסקת חילופי השבויים בין ישראל לחזבאללה. בעסקה הוחזרו גופותיהם של שני החיילים שחטיפתם גרמה לפרוץ מלחמת לבנון השנייה - אלדד רגב ואהוד גולדווסר - ושרידי גופות של חללי צה"ל מהמלחמה. בתמורה, הועברו לחזבאללה חמישה אסירים לבנונים, בהם סמיר קונטאר, ו-199 גופות של לבנונים ופלסטינים, בהם מחבלים ולוחמי חזבאללה.

רֹאׁׁשׁ הַנִּקְרָה או כְּפַר רֹאׁׁשׁ הַנִּקְרָה הוא קיבוץ בצפון הגליל המערבי ליד הגבול בין ישראל ולבנון, מצפון לעיר נהריה. זהו היישוב הצפוני ביותר לחוף ימה של ישראל. הקיבוץ משתייך למועצה אזורית מטה אשר. נקרא על שם האתר ראש הנקרה.